钦定古今图书集成/理学汇编/学行典/第215卷 > 夏子羽
## 钦定古今图书集成/理学汇编/学行典/第215卷 > 夏子羽

按《饶州府志》：“夏子羽，字伯起，乐平人。自幼至孝，刻苦
读书。父疾，避人刲股。及殁，庐墓三载。晚从史汝宁游，
遂豁然不复苦读。途中自吟曰：‘问道归来月满肩，忻
然长笑任吾天。夜分见月弄梅’。又吟曰：‘瘦影不嫌贫，
横斜上茆屋’。其妻徐氏，化于孝义嫂生儿三日，亡，乳
哺之如己子。子羽病危，祷以身代，而徐果卒。无子，力”
为娶妾。其里中好善者二十四人，择日投誓，祷天曰：
“奈何子羽无后？”次年，妾以是日生一子，手足生六指，
应二十四之数。盖报施之奇征焉。